hotchpotch/miracl-hf-unified huggingface dataset:
सिलसिला है प्यार का
सिलसिला है प्यार का 1999 की श्रबानी देवधर द्वारा निर्देशित हिन्दी भाषा की प्रेमकहानी फ़िल्म है। इसमें करिश्मा कपूर, चन्द्रचूढ़ सिंह और डैनी डेन्जोंगपा मुख्य भूमिकाओं में हैं। अन्य कलाकारों में शक्ति कपूर, आलोक नाथ, जॉनी लीवर, अरुणा ईरानी, टीकू तलसानिया और दीना पाठक शामिल हैं।
वंशिका माथुर (करिश्मा कपूर) अनाथ है जो अपनी चाची (अरुणा ईरानी) के साथ रहती है। वह मध्यम वर्ग की लड़की है जिसे नौकरी की सख्त तलाश है। आखिरकार उसे एक बहुत सफल व्यवसायी श्री सिन्हा (आलोक नाथ) के यहाँ नौकरी मिलती है। श्री सिन्हा एक विधुर हैं जिनका पुत्र अभय (चन्द्रचूढ़ सिंह) हैं। अभय अपने चार बार तलाक लिये मामा, राकेश (शक्ति कपूर), के साथ बड़ा हुआ है। उनका आदर्श वाक्य है "अविवाहित रहें और मुक्त जीवनशैली जिये"। अभय अपने चाचा से काफी प्रभावित हैं और तेजतर्रार, घमंडी, बिगड़ा हुआ छोकरा हैं जिसने कभी परिवार के कारोबार में एक दिन का काम भी नहीं किया है।
सावित्री देवी - कॉलेज एंड हॉस्पिटल
सावित्री देवी - कालेज एन्ड हास्पीटल एक भारतीय हिंदी धारावाहिक है जिसे कलर्स प्रसारित किया जाता है। इस शो का प्रथम प्रसारण 15 मई 2017 को हुआ था। पहले यह शो हर सोमवार से शुक्रवार शाम 6:00 बजे से शाम 7:00 बजे तक प्रसारित किया जाता था। अब इसका प्रसारण हर सोमवार से शनिवार शाम 6:30 बजे से शाम 7:00 बजे तक किया जाता है।
आवासीय क्षेत्र
आवासीय क्षेत्र (residential area) या रिहायशी क्षेत्र किसी नगर का वह भाग होता है जिसका प्रयोग अधिकांश रूप से मकानों व लोगों के आवास के लिए अन्य साधनों के लिए करा गया हो। यहाँ लोग अपने परिवारों के साथ रहते हैं, जबकि रोज़गार के लिए औद्योगिक, वाणिज्य या कृषि क्षेत्रों में जाते हैं। आवासीय क्षेत्रों में अक्सर ज़मीन के औद्योगिक और अन्य ग़ैर-आवासीय प्रयोगों पर पाबंदी होती है।
औद्योगिक क्षेत्र
औद्योगिक क्षेत्र (industrial park, industrial estate) किसी नगर, राज्य या अन्य प्रशासनिक भौगोलिक इकाई का वह भाग होता है जिसका प्रयोग अधिकांश रूप से उद्योग के लिए होता हो। इसमें कारख़ाने और अन्य औद्योगिक भवन होते हैं और अक्सर लोगों के आवास का कोई प्रबन्ध नहीं होता, यानि यहाँ काम करने वाले कर्मी अलग आवासीय क्षेत्रों से यहाँ काम करने आते हैं। औद्योगिक क्षेत्र अक्सर नगरों की बाहरी सीमा पर स्थित होते हैं।
फारबिसगंज
फारबिसगंज (Forbesganj) भारत के बिहार राज्य के अररिया ज़िले में स्थित एक नगर है। फारबिसगंज के विधायक विद्यासागर केसरी उर्फ मंचन केसरी हैं जो 2020 में पुनः फारबिसगंज के विधायक बने इससेे पहले 2015 में पहली बार उन्होंने फारबिसगंज सेे विधानसभा चुनाव जीता था।
फारबिसगंज अररिया जिले का एक शहर है, जो 1990 से पहले पूर्णिया जिला का हिस्सा था । इस शहर की सीमा नेपाल से लगती हैं। राष्ट्रीय राजमार्ग २७ और राष्ट्रीय राजमार्ग ५२७ यहाँ से गुज़रते हैं।
फारबिसगंज का इतिहास अत्यंत गौरवशाली रहा है। उन्नीसवीं सदी के मध्य में जब अलैक्जेंडर जॉन फोरबेस ने बाबू प्रताप सिंह दुगड़ व अन्य से सुल्तानपुर इस्टेट की खरीद की तो इसे फोरबेसाबाद नाम दिया गया। सन 1877 में हंटर की रिपोर्ट में भी शहर का नाम फोरबेसाबाद ही दर्ज है। लेकिन जब रेलवे लाइन आई तो शहर का नाम बदल कर फोरबेसगंज कर दिया। इस शहर के अंदर रामुपर, किरकिचिया, भागकोहलिया तथा मटियारी राजस्व ग्राम हैं और सुल्तानपुर इस्टेट की कचहरी के अवशेष आज भी नजर आते हैं। अलैक्जेंडर ने ही यहां सबसे पहले नील की खेती शुरू की और इस्टेट के अधीन 17 हजार बीघे में नील उपजाया जाता था। प्रथम विश्व युद्ध के दिनों में नील की चमक फीकी पड़ने से पहले ही अलैक्जेंडर व उसके वारिस जमींदारी व जूट के धंधे में पांव रख चुके थे। नील धीरे धीरे घटता गया और फारबिसगंज की चर्चा अनाज, कपड़ा व अन्य उपभोक्ता सामानों की सबसे बड़ी मंडी के रूप मे होने लगी। फारबिसगंज का बाजार चारो दिशाओं से रोजाना आने वाली हजारों अनाज लदी गाड़ियों की वजह से समृद्धि के शिखर को छूने लगा। फोरबेस परिवार के बाद इस्टेट का कारोबार ई रौल मैके के अधीन आ गया। मैके आम जन के साथ घुलमिल कर रहने वाला अंग्रेज था और स्थानीय बोलियां बड़े आराम से बोल लेता था । सन 1945 में उन्होंने इस्टेट को जेके जमींदारी कंपनी के हाथ बेच दिया और सबके सब वापस इंग्लैंड चले गए। मैके कानून का बड़ा ज्ञाता था और 1929 में उसने इंडिगो सीड से जुड़े एक मामले में दरभंगा के महाराजा सर कामेश्वर सिंह को हरा दिया था ।
ग्रामीण संपर्किता इसकी सबसे बड़ी विकास-बाधा है। शहर के पूरब में अम्हरा, खबासपुर, चिकनी, घोड़ाघाट, कौआचांड घाट, सौरगांव असुरी, कमताहा व ऐसे ही दर्जनों नदी घाट हैं, जहां पुल बना कर फारबिसगंज को नई ज़िंदगी दी जा सकती है। लेकिन अब तक ऐसा नहीं हो पाया है। फरबिसगंज में मखाना का अच्छा उत्पादन होता है, मखाना के पैकेट फारबिसगंज में तैयार किए जाते हैं और ट्रेन से दिल्ली, पंजाब, मुंबई और अन्य जगहों पर भेजे जाते हैं। जिसकी विदेशों में डिमांड है। इस कारण से यहाँ के किसानो की आर्थिक स्थिति में सुधार आएगा।
वाणिज्य क्षेत्र
वाणिज्य क्षेत्र (commercial area) किसी नगर का वह भाग होता है जिसमें अधिकतर वाणिज्य-सम्बन्धी कार्य होते हैं और जिसमें स्थित अधिकांश भवन वाणिज्य कार्यों के लिए समर्पित होते हैं। बहुत से आधुनिक शहरों के केन्द्रीय भागों में ऐसे वाणिज्य क्षेत्र स्थित होते हैं। अक्सर यहाँ पर गगनचुम्बी इमारतें पाई जाती हैं जिसमें वाणिज्य-समबन्धी दफ़्तर होते हैं, मसलन मुम्बई का नरीमन पॉइंट ऐसा एक क्षेत्र है।
प्रसिद्ध कृष्णा
प्रसिद्ध मुरली कृष्णा (जन्म १९ फरवरी १९९६) एक भारतीय क्रिकेट खिलाड़ी है जो कर्नाटक क्रिकेट टीम के लिए खेलते है। ये दाहिने हाथ से बल्लेबाजी करते है और दाहिने ही हाथ से मध्यम तेज गति से गेंदबाजी करते है। प्रसीद कृष्णा ने  हाल ही में विजय हजारे ट्रॉफी में, सात मैचों में 24.5 की औसत से 14 विकेट लिए।
इन्हें २०१८ इंडियन प्रीमियर लीग की नीलामी में किसी भी टीम ने नहीं खरीदा था लेकिन जब कोलकाता नाइट राइडर्स के तेज गेंदबाज कमलेश नागरकोटी चोटिल हुए तो इन्हें उनकी जगह शामिल गया जिन्होंने अच्छा प्रदर्शन किया।
बेगा बेगम
बेगा बेगम ( 1511 – 17 जनवरी 1582). मुग़ल बादशाह हुमायूँ की दूसरी पत्नी थी और अकबर की सोतेली माँ थीं। हज्ज अदा करने के बाद उन्हें हज्जी बेगम का नाम से नवाज़ा गया था।
यदुनाथ सिंह (महावीर चक्र सम्मानित)
ब्रिगेडियर यदुनाथ सिंह, एम वी सी भारतीय सेना में एक अधिकारी थे। वह 19वीं पैदल ब्रिगेड के कमान अधिकारी थे। उन्हें जम्मू और कश्मीर में भारत-पाक युद्ध 1947 के दौरान वीरता के लिए भारत के प्रथम गणतन्त्र दिवस 26 जनवरी 1950 को महावीर चक्र से सम्मानित किया गया था।
नियमित अभिगमन
नियमित अभिगमन (regular commuting) किसी व्यक्ति या समूह द्वारा अपने आवास स्थान से अपने कार्य या पढ़ाई के स्थान के बीच में नियमित रूप से आने व जाने की क्रिया को कहते है। अक्सर लोग सुबह के समय अपने घर से गाड़ी, बस या रेल द्वारा चलकर अपने कार्यालय पहुँचते हैं और फिर शाम को कार्य समाप्त होने पर अपने घर लौट जाते हैं। किसी भी बड़े नगर के क्षेत्रीकरण में ऐसे अभिगमन की अवश्यकताओं को ध्यान में लिया जाता है।
कुमाऊँ मोटर ओनर्स यूनियन लिमिटेड
कुमाऊँ मोटर ओनर्स यूनियन लिमिटेड (), जो अपने संक्षिप्त नाम के॰एम॰ओ॰यू॰ (K.M.O.U) या केमू से अधिक प्रसिद्ध है, उत्तराखण्ड के कुमाऊँ क्षेत्र में बस सेवा प्रदान करने वाली एक निजी कम्पनी है। १९३९ में १३ निजी कम्पनियों के विलय द्वारा अस्तित्व में आयी यह मोटर कम्पनी स्वतन्त्रता पूर्व कुमाऊँ क्षेत्र में बसें चलाने वाली एकमात्र बस कम्पनी थी। १९८७ तक यह इस क्षेत्र की सबसे बड़ी बस कम्पनी थी।
कुमाऊँ क्षेत्र में मोटर यातायात की शुरूआत सर्वप्रथम १९१५ ई॰ में नैनीताल-काठगोदाम के बीच हुई। इसके पश्चात १९२० ई॰ में काठगोदाम-अल्मोड़ा के मध्य मोटर यातायात शुरू हुआ। सन् १९२० में अल्मोड़ा के मुंशी लालता प्रसाद टम्टा ने ‘हिल मोटर ट्रांसपोर्ट कम्पनी’ नाम से एक कम्पनी प्रारम्भ की, जिसके अन्तर्गत लाॅरियाँ हल्द्वानी और काठगोदाम से अल्मोड़ा और रानीखेत तक चलती थी। कुछ समय बाद एक दूसरी छोटी कम्पनी ‘द कुमाऊँ मोटर सर्विस कम्पनी’ प्रारम्भ हुई, जो कि सन् १९२२ के उत्तरार्द्ध में सर्वश्री देवी लाल शाह गंगा राम को हस्तांतरित कर दी गयी। कुछ समय पश्चात तीसरी कम्पनी ‘नैनीताल मोटर ट्रांसपोर्ट कम्पनी’ नाम से खुली। ये कम्पनी ‘ब्रिटिश इंडिया कारपोरेशन कम्पनी’ की एक शाखा थी। ‘नैनीताल मोटर ट्रांसपोर्ट कम्पनी’ के पास ८८ वाहनों का बेड़ा था। सन् १९२२ में ठेकेदार, सर्वश्री नारायण दास हंसराज द्वारा चौथी कम्पनी प्रारम्भ की गयी।
इसी प्रकार अन्य और मोटर कम्पनियाँ भी प्रारम्भ हुई, और वर्ष १९२० से वर्ष १९३८ तक कुमाऊँ में १३ मोटर कम्पनियाँ पंजीकृत थी, जो काठगोदाम, नैनीताल, भवाली, रानीखेत से अल्मोड़ा और अल्मोड़ा से इसी तरह वापसी करती थी। इन पंजीकृत कम्पनियों में आपसी प्रतियोगिता थी, जिससे इन्हें भारी नुकसान उठाना पड़ा। इसलिए कुमाऊँ क्षेत्र में परिवहन व्यवस्था का मुनाफे के साथ विकास करने के उद्देश्य से सन् १९३९ में काठगोदाम में ‘कुमाऊँ मोटर ओनर्स यूनियन लिमिटेड’ (के॰एम॰ओ॰यू॰) की स्थापना की गयी। इस मोटर कम्पनी की दो शाखाएं रामनगर तथा टनकपुर में खोली गयी, जिससे अनाज, वन उत्पादन, आलू तथा यात्रियों का परिवहन बढ़ा। कुमाऊँ में रोडवेज अर्थात् उत्तर प्रदेश परिवहन निगम (वर्तमान में उत्तराखण्ड परिवहन निगम) की बसें आजादी के बाद ही चली और इस प्रकार सन् १९४७ के बाद ही बसें, ट्रक, लाॅरियाँ इत्यादि अल्मोड़ा-रानीखेत से आगे जाने लगे।
वर्तमान में केमू के ७ मुख्य स्टेशन, तथा २४ सब-स्टेशन हैं। मुख्य स्टेशन हल्द्वानी, बागेश्वर, रामनगर, चम्पावत, रानीखेत, अल्मोड़ा तथा पिथौरागढ़ में, जबकि सब-स्टेशन नैनीताल, जागेश्वर, बैजनाथ, शामा-लीती, कांडा, बेरीनाग, थल, डीडीहाट, धारचूला, देवीधूरा, रामगढ़, बिनसर महादेव, कौसानी, सोमेश्वर, कपकोट, सांग-मुनार, चौकोड़ी, गंगोलीहाट, जौलजीबी, मुनस्यारी, मोरनौला, मुक्तेश्वर, भिकियासैंण तथा द्वाराहाट में स्थित हैं।
चूम (तम्बू)
चूम (अंग्रेज़ी: Chum, रूसी: чум) रूस के साइबेरिया क्षेत्र के पश्चिमोत्तरी भाग में रहने वाली बंजारा यूराली लोगों द्वारा बनाएँ जाने वाले अस्थाई आवास तम्बूओं को कहते हैं। यह लोग अक्सर रेनडियर पालन से जीविका चलाते हैं और इन तम्बूओं को भी आम तौर से लकड़ी के खम्बों के इर्द-गिर्द रेनडियर खाल लपेट कर बनाया जाता है।
दृश्यता
मौसम विज्ञान में दृश्यता (visibility) उस दूरी का माप होता है जिस तक कोई वस्तु या प्रकाश स्पष्ट रूप से देखा जा सके। अक्सर यह वायु तथा जल के लिए प्रयोग होता है। मसलन विमानों के लिए वायु की दृश्यता बहुत महत्वपूर्ण होती है। इसी तरह कोहरे में वाहन चलाने के लिए दृश्यता एक महत्वपूर्ण माप है।
तेल संरक्षण से बेहतर जीवन व पर्यावरण
हम सभी जानते हैं कि हमारे दैनिक जीवन में तेल कितना महत्वपूर्ण है, मोम की मोमबत्तियों से विशाल ट्रकों तक सब कुछ पेट्रोलियम से बना है। परंतु, यह अत्यंत महत्वपूर्ण ईंधन हमारे ग्रह पर सीमित मात्रा में मौजूद है। एक सर्वेक्षण के अनुसार, यदि खपत की वर्तमान दर जारी रहती है तो तेल का भंडार केवल 50 साल अधिक रहेगा।
लेकिन, जो तेल बचा है, उसकी मात्रा से ज्यादा महत्वपूर्ण इसके उपयोग के पर्यावरणीय प्रभाव हैं। तेल की बीरिंग पर्यावरण में हानिकारक गैसों को छोड़ती है जो पृथ्वी पर गर्मी बढ़ाती हैं। इसे ग्लोबल वार्मिंग कहते हैं। ग्लोबल वार्मिंग के कई नुकसान हैं। जब धरती पर गर्मी बढ़ जाती है तब ध्रुवों में बर्फ पिघलती है और महासागरों में जल स्तर बढ़ाती है। प्रदूषण से मानव शरीर में श्वसन संबंधी बीमारियां भी होती हैं। ये गैसें वनस्पतियों और जीवों को नष्ट कर सकती हैं।
पूर्व लिखित को ध्यान में रखते हुए, तेल का संरक्षण करना बहुत महत्वपूर्ण है। हम इसका संरक्षण कई तरीकों से कर सकते हैं। हमें वाहनों का उपयोग कम करना चाहिए। निजी वाहनों के बजाय सार्वजनिक परिवहन का उपयोग करें। इलेक्ट्रिक वाहनों का उपयोग करने की कोशिश करें जो पर्यावरण को नुकसान नहीं पहुंचाते हैं। प्रदूषण को रोकने के लिए अधिक से अधिक पेड़ लगाएं। वाहनों में प्रदूषण और माइलेज की अक्सर जाँच करें।
निष्कर्ष में यह कहा जा सकता है कि तेल का उपयोग और पर्यावरण संरक्षण संरक्षण केवल तेल के उपयोग को कम करने और ऊर्जा के वैकल्पिक स्रोतों के साथ जीवाश्म ईंधन की जगह के माध्यम से संभव है। एक उज्जवल, स्वस्थ और सुरक्षित भविष्य के लिए हमें जल्द से जल्द उन पर स्विच करना चाहिए!
के॰ जी॰ बोपैय्या
कोम्बरण गणपति बोपैय्या (जन्म १७ अक्टूबर १९५५) एक भारतीय राजनीतिज्ञ हैं जो कि कर्नाटक विधानसभा के अध्यक्ष रह चुके हैं। वे भारतीय जनता पार्टी (भाजपा) के राजनेता हैं। वे कर्नाटक के राज्यपाल वजुभाई वाला द्वारा १८ मई २०१८ को येदयुरप्पा सरकार के बहुमत परिक्षण हेतु विधानसभा के अस्थायी अध्यक्ष चुने गये थे।
कुशक बकुला रिनपोछे
कुशक बकुला रिनपोछे को उनके अनुयायी अमिताभ बुद्ध के अवतार मानते हैं। वे बुद्ध के १६ शिष्यों (१६ अर्हत) में से एक थे।
गियर
गियर (gear या cogwheel) घूर्णी गति करने वाले मशीनों का एक अवयव है जिस पर 'दांते' बने होते है जिससे यह दूसरे गियरों से जुड़ता है। इनकी सहायता से एक धुरी (शाफ्ट) से दूसरी धूरी में बलाघूर्ण का संचार किया जाता है। इनकी सहायता से चाल, बलाघूर्ण या घूर्णन की दिशा बदली जा सकती है। गियर के उपयोग से बलाघूर्ण को बदला जा सकता है और यांत्रिक लाभ प्राप्त किया जा सकता है (उचित गियर-अनुपात द्वारा)। आपस में जुड़ने वाले दो गियरों के दाँत समान आकार के होने चाहिए। जब दो या दो से अधिक गियर एक-दूसरे से जुड़े होते हैं तो इस संरचना को 'गियर शृंखला' (गियर ट्रेन) कहते हैं। कोई गियर एक रैखिक गति करने वाले अवयव (इसे रैक (rack) कहते हैं) से जुड़ा हो हो तो इस संरचना की सहायता से घूर्णी गति को रैखिक गति में बदला जा सकता है।
गियर एक गोल पहिया जैसे आकार का मशिनी पुर्जा है जिस पर समान दूरी और समान आकार के दांते बने होते है। दांतों से एक गियर से दूसरे गियर को जोड़ा जाता है। इनकी सहायता से एक शाफ्ट से दूसरी शाफ्ट में शक्ति ट्रांसफर की जाती है। जहां पर दो गियर आपस में मिलते हैं, इसमें जो गियर पावर को ट्रांसफर कर रहा है उसे ड्राइवर गियर कहते हैं, तथा जो गेयर पावर को लेता है, उससे ड्रिवन गियर कहते हैं। दोनों गियर में जो आकार में छोटा होता है उसे 'पिनियन' कहते हैं। कहीं पर हमें एक साथ तीन गियर लगाने पड़ जाते हैं, या जब दो गियरों को एक ही दिशा में चलाना हो तो बीच में हमें तीसरा गियर लगाना पड़ता है, उस तीसरे गियर को 'आइडलर गियर' कहते हैं। आमतौर पर गियर के डायमीटर पर दांते कटे होते हैं। आमतौर पर गियर का प्रयोग कम दूरी की शाफ्टों को चलाने के लिए किया जाता है।
स्पर गियर,
बिवेल गियर ,
हेलीकल गियर,
मीटर गियर,
हाइपोइड गियर,
वर्म और वर्म व्हील,
रैक और पिनियन,
आंतरिक/इंटरनल गियर
कास्ट आयरन,
कास्ट स्टील,
एलॉय स्टील,
माइल्ड स्टील,
कॉपर,
पीतल,
कांसा,
एलुमिनियम,
प्लास्टिक,
नायलॉन,
घुमाने वाले तथा घूमने वाले गियर के कोणीय वेगों का अनुपात घटता-बढ़ता न रहे, इसके लिए दाँतों की प्रोफाइल सही प्रकार की होनी चाहिए। दोनों के बीच घर्षण तथा घिसाव भी प्रोफाइल पर निर्भर करता है। जहाँ तक सिद्धान्त की बात है, अनेकों प्रोफाइल के दाँते एक अचर वेग-अनुपात प्रदान कर सकते हैं किन्तु आधुनिक काल में दो प्रोफाइल सबसे अधिक प्रयोग किए गए हैं- चक्रज या चक्राभ (cycloid) तथा अंतर्वलित (involute)। इसमें भी चक्रज का प्रयोग १९वीं शताब्दी तक अधिक हुआ और अब प्रायः अन्तर्वलित ही अधिकतर उपयोग में आता है। अन्तर्वलित के दो मुख्य लाभ हैं-(१) इसका निर्माण करना आसान है, तथा (२) यदि दोनों शाफ्टों के बीच्च की दूरी कुछ सीमा तक बदल भी जाए तो भी इसका वेग-अनुपात नियत बना रहता है। चक्रज गीयर ठीक से तभी काम करते हैं जब उनके केन्द्रों की बीच की दूरी ठीक-ठीक बनाए रखी जाय।
ममित
ममित भारतीय राज्य मिज़ोरम के ममित ज़िले का मुख्यालय है।
ममित निर्देशांक पर स्थित है। इसकी समुद्र तल से औसत ऊँचाई ७१८ मीटर (२३५५ फ़ीट) है।
भारत की जनगणना २०११ के अनुसार यहाँ की जनसंख्या ७८८४ है, जिसमे ४०७४ पुरुष तथा ३८१० महिलाएँ हैं। ६ वर्ष से कम के बच्चों की जनसंख्या १२६८ है जो कि कुल जनसंख्या का १६.०८% है। लिंगानुपात दर ९३५ है, जो कि मिज़ोरम राज्य की औसत दर ९७६ से कम है। साक्षरता दर ९७.५१% है जो कि राज्य दर ९१.३३% से अधिक है। पुरुष साक्षरता दर ९८.०८% है तथा महिला साक्षरता दर ९६.८९% है।
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९६.०७% है। अन्य अल्पसंख्यक धर्म हिन्दू २.५९%, मुस्लिम १.२२%, बौद्ध ०.१०% तथा अन्य ०.०१% हैं। ०.०१% लोगों ने अपने धर्म का उल्लेख नहीं किया है।
यह कस्बा राजधानी अइज़ोल से ८९ किमी दूर है जो कि नियमित रूप से बस, जीप व सूमो सेवा से जुड़ा है।
यहाँ का एकमात्र कॉलेज ममित कॉलेज है, जो कि मिज़ोरम विश्वविद्यालय से सम्बद्ध है।
ममित के प्रमुख समाचारपत्र हैं:
राहुल त्रिपाठी
राहुल त्रिपाठी (जन्म २ मार्च १९९१) एक भारतीय प्रथम श्रेणी क्रिकेट खिलाड़ी हैं जो महाराष्ट्र के लिए खेलते हैं। फरवरी २०१७ में, इन्हें २०१७ इंडियन प्रीमियर लीग में १० लाख रुपये में राइजिंग पुणे सुपरजायंट टीम द्वारा खरीदे गए थे। जनवरी २०१८ में, इन्हें २०१८ इंडियन प्रीमियर लीग की नीलामी में राजस्थान रॉयल्स ने खरीदा।
मंदनगढ़
मंदनगढ़ () रत्नागिरी ज़िले में मंदनगढ़ तालुका का मुख्यालय है। यह मुख्यतः एक गाँव है।
रुद्रदत्त शर्मा
रुद्रदत्त शर्मा () उच्चकोटि के सम्पादक ही नहीं अपितु एक साहित्यकार भी थे। विद्वत समाज में आप 'सम्पादकाचार्य' के रूप में जाने जाते थे। आपने 'इन्द्रप्रस्थ' (दिल्ली से), 'आर्यविनय' (मुरादाबाद), 'भारतमित्र' (कलकत्ता), 'आर्यमित्र' (आगरा) और 'सत्यवादी' (हरिद्वार) तथा 'भारतोदय' का भी सफलतापूर्वक सम्पादन किया। आपकी साहित्यिक कृतियों में- वीरसिंह दरोगा, जर्मन जासूस, पुराणपरीक्षा, कंठी-जनेउ का विवाह और हिन्दी पत्रों का इतिहास आदि हैं।
विश्वनाथ शर्मा
जनरल विश्वनाथ शर्मा , पीवीएसएम , एवीएसएम , एडीसी भारतीय सेना के  15 वें सेनाध्यक्ष थे । वह स्वतंत्र भारत के पहले मरणोपरांत परम वीर चक्र के प्राप्तकर्ता मेजर सोम नाथ शर्मा और भारतीय सेना के प्रमुख अभियंता लेफ्टिनेंट जनरल सुरेंद्र नाथ शर्मा के छोटे भाई हैं। दोनों भाइयों ने प्रिंस ऑफ वेल्स के रॉयल इंडियन मिलिटरी कॉलेज , देहरादून में शिक्षा प्राप्त की थी ।
शर्मा ,भारतीय सैन्य अकादमी , देहरादून में पांचवें नियमित पाठ्यक्रम में शामिल होने के लिए गए और उन्हें 4 जून 1 9 50 को 16 वें लाइट कैवेलरी में कमीशन किया गया। उन्होंने लाहौर सेक्टर में पाकिस्तान के खिलाफ 1 9 65 के युद्ध में लड़ा। उन्होंने 66 वें बख्तरबंद रेजिमेंट और बाद में एक विद्रोह प्रभावित क्षेत्र में माउंटेन ब्रिगेड का नेतृत्व किया । प्रतिष्ठित सेवा के लिए अति विशिष्ट सेवा पदक से सम्मानित किया गया, जनरल शर्मा ने 1 जून 1 9 87 को पूर्वी कमान के जीओसी-इन-सी के रूप में कार्यभार संभाला और उन्हें 25 जुलाई 1 9 87 को राष्ट्रपति को मानद सेना एडीसी नियुक्त किया गया। उन्होंने 1 मई 1 9 88 को चीफ ऑफ आर्मी स्टाफ का पद ग्रहण किया । वे 30 जून 1 99 0 को सेवानिवृत्त हुए।
जर्मनी का इतिहास (१९४५-९०)
द्वितीय विश्वयुद्ध में नाजी जर्मनी की पराजय के फलस्वरूप जर्मनी को दो भागों में बांट दिया गया और इन्हें 'पूर्वी जर्मनी]' तथा 'पश्चिमी जर्मनी' कहा गया। इसी को 'जर्मनी का विभाजन' कहा जाता है। युद्ध में जर्मनी ने जिन-जिन क्षेत्रों पर अधिकार किया था उन्हें उससे वापस ले लिया गया। इसके अलावा जर्मनी के पूर्वी भाग में कुछ भाग पोलैण्ड को तथा कुछ सोवियत संघ को दे दिया गया। युद्ध की समाप्ति पर जर्मनी में लगभग ८० लाख दूसरे देशों के विस्थापित लोग मौजूद थे जो मुख्यतः बंधुआ मजदूर और बन्दी लोग थे जिनमें से लगभग ४ लाख कान्सेन्ट्रेशन कैम्पों में सताये गये लोग थे जो किसी प्रकार बच गये थे। मध्य यूरोप और पूर्वी यूरोप के क्षेत्रों के जर्मन-भाषी शरणार्थी भी थे जिनकी संख्या १ करोड़ से अधिक थी। ९० लाख से अधिक जर्मन युद्धबन्दी थे , जिनमें से बहुतों को बंधुआ मजदूर के रूप में कई वर्ष तक रखा गया ताकि उन देशों को कुछ मिल जाय जिन्हें जर्मनी ने युद्ध में उजाड़ दिया था।
एजेंट्स ऑफ़ शील्ड
मार्वल्स एजेंट्स ऑफ़ शील्ड या सिर्फ एजेंट्स ऑफ़ शील्ड जोस विडन, जेड वेडन और मौरीसा टैंचोएन द्वारा एबीसी के लिए बनाई गई एक अमेरिकी टेलीविजन श्रृंखला है, जो कि मार्वल कॉमिक्स के एक काल्पनिक जासूसी संगठन शील्ड (एसएचआईईएलडी; स्ट्रेटेजिक होमलैंड इंटरवेंशन, एनफोर्समेंट एंड लोजिस्टिक्स डिपार्टमेंट) पर आधारित है। यह मार्वल सिनेमेटिक यूनिवर्स (एमसीयू) में स्थापित है, और यूनिवर्स की फिल्मों और अन्य टेलीविजन श्रृंखलाओं के साथ निरंतरता साझा करती है। श्रृंखला एबीसी स्टूडियोज, मार्वल टेलीविजन, और उत्परिवर्ती दुश्मन प्रोडक्शंस द्वारा निर्मित है, जिसमें जेड वेडन, टैंचोएन और जेफरी बेल शोरनर के रूप में कार्यरत हैं।
यह श्रृंखला फिल कॉल्सन नामक किरदार और शील्ड के एजेंटों की उनकी टीम के इर्द-गिर्द घूमती है, जो विभिन्न असामान्य मामलों और दुश्मनों से निपटते हैं, जिनमें हाइड्रा, इंसान, और क्री जैसी एलियन प्रजातियां भी शामिल हैं। फिल्म मार्वल्स द अवेंजर्स की सफलता के बाद जोस विडन ने एजेंट्स ऑफ़ शील्ड का पायलट विकसित करना शुरू किया, और अक्टूबर 2012 में कॉल्सन के भूमिका के लिए अभिनेता क्लार्क ग्रेग की पुष्टि की, जिन्होने ये भूमिका फिल्मों में भी निभाई थी। सीरीज़ को आधिकारिक तौर पर मई 2013 में एबीसी द्वारा उठाया गया था, और मिंग-ना वेन, ब्रेट डाल्टन, क्लो बेनेट, इयान डी कैस्टेकर, एलिजाबेथ हेनस्ट्रिज, निक ब्लड, एड्रियन पाल्की, हेनरी सिमन्स, ल्यूक मिशेल, जॉन हन्ना, और नतालिया कॉर्डोवा-बकली को भी विभिन्न एजेंटों की भूमिका के लिए बाद के सत्रों में शामिल किया गया। श्रंखला के कई एपिसोड एमसीयू की फिल्मों या टेलीविजन श्रृंखला के अन्य एपिसोडों के साथ सीधे क्रॉसओवर हैं, जबकि एमसीयू फिल्मों और मार्वल वन-शॉट्स के अन्य पात्र भी पूरी श्रृंखला में दिखाई देते रहते हैं।
श्रंखला का पहला सीजन मूल रूप से 24 सितंबर 2013 से 13 मई 2014 तक प्रसारित किया गया था, जबकि दूसरा सत्र 23 सितंबर 2014 से 12 मई 2015 तक प्रसारित हुआ था। एक तीसरा सीज़न 29 सितंबर 2015 को शुरू होकर 17 मई 2016 को समाप्त हुआ, और चौथा सीजन 20 सितंबर 2016 से 16 मई 2017 तक चला। एजेंट्स ऑफ़ शील्ड का पांचवां सीजन 1 दिसंबर 2017 को प्रीमियर हुआ और 18 मई 2018 को समाप्त हुआ। मई 2018 में, श्रृंखला को छठे सीजन के लिए नवीनीकृत किया गया था, जिसका प्रसारण 2019 के मध्य में प्रस्तावित है। उच्च रेटिंग और मिश्रित समीक्षाओं के साथ पहला सीज़न शुरू करने के बाद, निरंतर समीक्षाओं में सुधार होने पर भी शृंखला की रेटिंग घटती ही रही है। हालांकि इसने बाद के सीजनों में कम लेकिन अधिक सुसंगत रेटिंग के साथ-साथ लगातार लगातार सकारात्मक समीक्षा प्राप्त की है।
२०१८ इंडियन प्रीमियर लीग फाइनल
२०१८ इंडियन प्रीमियर लीग का फाइनल मुकाबला २७ मई २०१८ को मुंबई के वानखेड़े स्टेडियम में २ साल बाद इंडियन प्रीमियर लीग में वापसी करने वाली चेन्नई सुपर किंग्स और सनराइजर्स हैदराबाद के बीच खेला गया था जिसमें चेन्नई सुपर किंग्स ने सनराइजर्स हैदराबाद को ८ विकेटों से हरा दिया।
इस मैच में चेन्नई सुपर किंग्स के कप्तान महेंद्र सिंह धोनी ने टॉस जीता था और पहले गेंदबाजी करने का फैसला लिया था जिसके बाद सनराइजर्स हैदराबाद ने बल्लेबाजी करते हुए १७८ रन बनाये थे। इनकी टीम में सबसे ज्यादा रन युसूफ पठान ने ४५ * बनाये थे।
इसके बाद चेन्नई सुपर किंग्स ने यह लक्ष्य १८.३ ओवर में ही २ विकेट गंवाकर हासिल कर दिया, जिसमें सलामी बल्लेबाज शेन वॉटसन ने सर्वाधिक नाबाद ११७ रन बनाये जिसमें ८ छक्के लगाये थे और इन्हें मैन ऑफ द मैच का खिताब भी दिया गया।
हम तो मोहब्बत करेगा
हम तो मोहब्बत करेगा 2000 की कुंदन शाह द्वारा निर्देशित हिन्दी भाषा की फ़िल्म है। इसमें करिश्मा कपूर और बॉबी देओल मुख्य भूमिकाओं में हैं।
राजू (बॉबी देओल) एक लोकप्रिय होटल में वेटर है। वह प्रसिद्ध समाचार एंकर गीता (करिश्मा कपूर) से प्यार करता है। उसका बड़ा सपना एक दिन उससे मिलना और उससे शादी करना है। उसे होटल के ग्राहकों को खिलाने के लिए नियुक्त किया गया है। वह श्री देसाई से मिलता हैं जो होटल में भी रह रहे हैं। श्री देसाई के होटल के कमरे से बाहर निकलने पर, वह केतु (शक्ति कपूर) नामक अज्ञात अजनबी को उनके कमरे में जाता हुआ देखता है। श्री देसाई अपने कमरे की खिड़की के किनारे मृत पड़े होते हैं। गीता लोगों से साक्षात्कार के लिए होटल आती है। राजू उससे मिलने के लिए मर रहा हैं। इसके अलावा गीता की अपने चैनल के सर रोहित (रोहित रॉय) से सगाई हो चुकी है। इसलिये राजू उसके पास झूठ बोलता है कि उसने हत्या होते देखी है। अज्ञात हत्यारा तब उसे मारने का फैसला करता है और राजू की तलाश शुरू करता है। इस बीच, गीता भी अपने भाई विक्रम (राजेन्द्रनाथ ज़ुत्शी) की तलाश में है। संगीत: अनु मलिक  बोल: मजरुह सुल्तानपुरी
कुंदन शाह
कुंदन शाह (मृत्यु: 7 अक्तूबर 2017) एक भारतीय फिल्म निर्देशक और लेखक थे। वह अपनी कॉमेडी फ़िल्म "जाने भी दो यारों" (1983) और 1985-86 की टीवी श्रृंखला "नुक्कड़" के लिए सबसे ज्यादा जाने जाते हैं। उन्होंने भारतीय फिल्म और टेलिविज़न संस्थान से निर्देशन सीखा। '‘जाने भी दो यारो’' फिल्म के लिये पहला और एकमात्र राष्ट्रीय पुरस्कार दिया गया था। उन्होंने ने 2015 में राष्ट्रीय पुरस्कार लौटा दिया था।
1988 में उन्होंने हास्य धारावाहिक "वागले की दुनिया" का निर्देशन किया। यह कॉर्टूनिस्ट आर के लक्ष्मण के आम आदमी के किरदार पर आधारित था। उन्होंने 1993 में शाहरुख खान अभिनीत "कभी हां कभी न" के साथ मुख्यधारा की फ़िल्मों में वापसी की। 2000 में आई उनकी प्रीति जिंटा और सैफ अली खान अभिनीत फिल्म "क्या कहना" टिकट खिड़की पर सफल रही थी। इसके बाद बॉबी देओल और करिश्मा कपूर अभिनीत "हम तो मोहब्बत करेगा" (2000) और रेखा, प्रीति और महिमा चौधरी अभिनीत "दिल है तुम्हारा" (2002) सफल नहीं रही।
लुंगलेई
लुंगलेई भारतीय राज्य मिज़ोरम के दक्षिण-पश्चिम भाग में स्थित एक कस्बा है, जो कि लुंगलेई ज़िले का मुख्यालय है। यह राजधानी अइज़ोल के बाद मिज़ोरम का दूसरा सबसे अधिक जनसंख्या वाला कस्बा है, जो कि अइज़ोल से १६५ किमी दक्षिण में है।
कभी-कभी मिज़ो भाषा में लुंगलेई को लुंगलेह बोला जाता है, जिसका अर्थ चट्टानों का पुल होता है।
लुंगलेई सन १८८८ से १० वर्षों तक दक्षिण लुशाई हिल्स ज़िले का मुख्यालय रहा, जबकि अइज़ोल उत्तर हिल्स ज़िले का। इन दोनों का ही एकीकरण सन १८९८ में हुआ। भारत के विभाजन से पूर्व लुंगलेई ज़िले का बहुत अधिक महत्व था क्योंकि यहाँ से तत्कालीन बंगाल के बड़े नगर चटगाँव तक सीधी पहुँच थी, जिसके कारण यह कस्बा एक व्यावसायिक तथा शिक्षा का केन्द्र बन गया।
लुंगलेई पर स्थित है। इसकी समुद्र तल से औसत ऊँचाई ७२२ मीटर (२३६८ फ़ीट) है।
भारत की जनगणना २०११ के अनुसार लुंगलेई की कुल जनसंख्या ५७,०११ है, जिसमे २९,४७४ पुरुष तथा २७,५३७ महिलाएँ हैं। ६ वर्ष से कम के बच्चों की जनसंख्या ६७९८ है जो कि कुल जनसंख्या का ११.९२% है। यहाँ का लिंगानुपात दर ९३४ है जो कि राज्य दर ९७६ से कम है। साक्षरता दर ९८.२७% है को राज्य दर ९१.३३% से अधिक है। पुरुष साक्षरता दर ९८.४५% जबकि महिला साक्षरता दर ९८.०८% है।
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९१.४८% है। अन्य अल्पसंख्यक धर्म हिन्दू ६.५१%, मुस्लिम १.३३%, बौद्ध ०.४८%, सिक्ख ०.१०%, जैन ०.०४% तथा अन्य ०.०१% हैं। ०.०६% लोगों ने अपने धर्म का उल्लेख नहीं किया है।
हेलिकॉप्टर सेवा पवन हंस अइज़ोल से लुंगलेई के मध्य उपलब्ध है। अइज़ोल से लुंगलेई के मध्य १६५ किमी की दूरी है जो कि बस तथा जीप की नियमित सेवा से जुड़ी है। यहाँ कमज़ोल में एक छोटा विमानक्षेत्र का निर्माण भी प्रस्तावित है, जो कि यहाँ से है।
सुहेलदेव सुपरफास्ट एक्सप्रेस
सुहेलदेव सुपरफास्ट एक्सप्रेस आनंद विहार टर्मिनल रेलवे स्टेशन से गाजीपुर सिटी उत्तरी रेलवे से जुड़ी एक सुपरफास्ट ट्रेन है जो कि भारत में गाजीपुर शहर और आनंद विहार टर्मिनल के बीच चलती है। यह वर्तमान में 22419/22420 ट्रेन नंबरों के साथ सप्ताह के आधार पर चार दिनों के साथ संचालित किया जा रहा है।.
ट्रेन का नाम श्रावस्ती के एक वास्तविक राजा सुहेलदेव के नाम पर रखा गया है।
मोल्यासी
नामकरण का आधार :- मो + ल्यासी = मोहित कर + लाने वाली । वह ग्राम जो भद्रपुरुषों को मोहित कर अपने पास बुला ले । सीकर से यहाँ पहुँचने के दो रास्ते है। पहला तो सीकर सालासर बस स्टेण्ड से सालासर रास्ते पर गाँव फागलवा उतरना पड़ता है, फागलवा से गाँव 3.65 किमी. पड़ता है। फागलवा से सार्वजनिक यातायात साधन नहीं है दूसरा रास्ता सीकर सालासर बस स्टेण्ड या डीडवाना स्टेण्ड जहाँ से चलते ही प्रिंस विद्यालय और जयपुर बीकानेर राष्ट्रीय राजमार्ग 52 को पार करते हुए गाँव बलरामपुरा व पालवास और उसके बाद तासर छोटी से गुजरते हुए इस गाँव में पहुँचा जा सकता है। गाँव में अभी तक राजस्थान राज्य पथ परिवहन निगम की बस सेवा की सुविधा नहीं है, लेकिन निजी बसे चलती है। उसमे सबसे पहले सुबह 8:00 पूर्वाह्न एक बस आती है।
वापसी के लिए सीकर में सालासर बस स्टेण्ड या डीडवाना स्टेण्ड जहाँ से 1:45 अपराह्न पर एक बस चलती है जो गाँव मोल्यासी से 2:20 अपराह्न से गुजरती हुई आगे डीडवाना चली जाती है। उसके बाद एक और बस वही से 7:00 अपराह्न पर चलती है जो 07:45 अपराह्न पर गाँव पहुँचती है। सीकर के अलावा गाँव से कोई और बड़ा शहर नहीं लगने के कारण और कोई बड़े साधन भी नहीं है लेकिन गाँव के लिए जिला सीकर नज़दीक होना बहुत फायदेमंद है। राजधानी जयपुर भी बहुत ज्यादा दूर नहीं है मात्र 125 किमी. है।
गाँव मोल्यासी ग्राम पंचायत - दुगोली (मोल्यासी +दुगोली +जगतपुरा ) पं.स.धोद (सीकर) के अन्तर्गत आता है एवं वर्तमान में गाँव का ही जगदीश वर्मा सरपंच है जो अनुसूचित जनजाति के कोटे से सरपंच बना है। जाट व राजपूत बाहुल्य इस गाँव में ब्राह्मण, जाँगिड, मीणा, जाट, सैन, सोनी, कुमावत राजपूत, नायक, मेघवाल, मिहत्तर, सहित बावरिया जाति के लोग निवास करते है।
गाँव में एक राजकीय उच्च प्राथमिक विद्यालय व एक निजी उच्च माध्यमिक विद्यालय है । राजकीय विद्यालय आजादी से पहले का है, इसीलिए बहुत वर्षों पहले आसपास के गाँवो के लोग यहाँ शिक्षा ग्रहण करने आते थे। लेकिन गाँव वालों की अनदेखी व विकास नहीं होने के कारण अभी भी केवल उच्च प्राथमिक तक ही है। गाँव के छोटे बच्चों की शिक्षा व पोषण के लिए 2 आँगनबाड़ी केन्द्र और आसपास ढाणियों के बच्चो की पढाई लिए 2 राजीव गाँधी शिक्षा केन्द्र भी है।  गाँव में 2 स्वास्थ्य केन्द्र है, ज्यादा गम्भीर स्थिति मे सीकर के कल्याण अस्पताल में उपचार कराया जाता है।
धार्मिक स्थानों में यहाँ ठाकुर जी,घोट्याणा बालाजी, भोम्याजी, शिव जी, और भी अनेक मन्दिर व धार्मिक स्थान है।श्री बालाजी गौशाला भी दर्शनीय स्थलों में से एक है ।
सभ्यता द्वार
सभ्यता द्वार (English: ) भारतीय राज्य बिहार में पटना शहर में गंगा नदी के तट पर स्थित एक बलुआ पत्थर आर्क स्मारक है। सभ्यता द्वार को मौर्य-शैली वास्तुकला के साथ बनाया गया है जिसमें बिहार राज्य की पाटलिपुत्र और परंपराओं और संस्कृति की प्राचीन महिमा दिखाने के उद्देश्य से बनाया गया है। सभ्यता द्वार का निर्माण राजस्थान से रेड एंड वाइट सैंड स्टोन मगाकर किया गया है। भवन निर्माण विभाग ने सभ्यता द्वार के आसपास काफी खूबसूरत गार्डेन बनाया है। गार्डेन भी पर्यटकों को अपनी तरफ आकर्षित कर रहा है। मुंबई के गेटवे ऑफ इंडिया, नई दिल्ली का इंडिया गेट और फतेहपुर सीकरी के बुलंद दरवाजा की श्रृंखला में ही यह सभ्यता द्वार भी है। पटना का लैंडमार्क सभ्यता द्वार पर बिहार से जुड़े चार महापुरुषों के सदेशों को लिखा गया है। बौद्ध धर्म के प्रवर्तक महात्मा बुद्ध, जैन धर्म के 24वें तीर्थकर भगवान महावीर, सम्राट अशोक, मेगस्थनीज की वाणी पर्यटकों को अपनी तरफ आकर्षित कर रही है। सीएम नीतीश कुमार ने 20 May 2018 को गांधी मैदान के पास स्थित सम्राट अशोक कन्वेंशन सेंटर कैंपस में सभ्यता द्वार का लोकार्पण किया।
सेंट ब्रेंडन
सेंट ब्रेंडन मॉरिशस का एक शहर है जोकि हिन्द महासागर में स्थित है। इसे कार्गाडोस काराओस के नाम से भी जाना जाता है। सेंट ब्रैंडन में, मौसमी तूफान और संबंधित रेत के हलचल के आधार पर, लगभग २८-४० द्वीप और छोटे टापू इत्यादि कुल मिलाकर पांच द्वीप समूह होते हैं। इनमें से २२ नामाँकित द्वीप हैं। द्वीपसमूह कम उचांई पर रहता है और गंभीर मौसम में पर्याप्त मात्रा में डूब सकता है। इसका कुल भूमि क्षेत्रफल १.३ वर्ग किमी (०.५० वर्ग मील) से लेकर ५०० एकड़ (२.० किमी^२) तक अनुमानित है। इस क्षेत्र में आर्थिक गतिविधि द्वीपों के चारों ओर लगभग 900 वर्ग मील (2,300 किमी 2) तक फैले हुए बहुत व्यापक उथले किनारे पर मछली पकड़ने तक ही सीमित है। १९वीं शताब्दी की शुरुआत तक, अधिकांश द्वीप मछली पकड़ने के स्टेशनों के रूप में उपयोग में थे। भौगोलिक दृष्टि से, द्वीपसमूह मास्करेन द्वीपों का हिस्सा है और ६,००,००,००० वर्ष पहले भारत और मेडागास्कर के अलग होने के दौरान मॉरीशिया माइक्रोक्रॉन्टीन के अलगाव द्वारा बनाई गई मास्कारेन पठार पर स्थित है।
यहाँ के द्वीप समुद्री वनस्पतियों और जीवों में समृद्ध हैं, लेकिन कुछ द्वीपों पर ये चूहों की अनियंत्रित उपस्थिति के कारण गंभीर रूप से प्रभावित हुए हैं। कारगाडोस में लगभग १९० किमी(७३ वर्ग मील) चट्टान शामिल हैं। यह शायद हिंद महासागर में सबसे बड़ा अल्गल रिज है। नारियल के पेड़ कुछ द्वीपों के साथ ही झाड़ियों और घास पर पाए जा सकते हैं। द्वीपों को घिस चुके मूंगा के सफेद दानेदार रेत से ढका हुआ है, और अधिकांश स्थानों में गुआनो की मोटी परत मिल सकती है।
हैजोंग जाति
हैजोंग लोग उत्तर-पूर्वी भारत और बंगाल के जनजातीय लोग होते हैं। ये मेघालय की चौथी सबसे बडी जाति हैं।हैजोंग लोग पूर्वोत्तर भारत के पश्चिम बंगाल और बांग्लादेश में फ़ैले हुए हैं। अधिकांश हैजोंग लोग भारत में ही बसे हुए हैं। वर्तमाण में इनकी संख्या १,५०,००० भारत में और ५०,००० बांग्लादेश में है।  हैजोंग मुख्य रूप से चावल किसान होते हैं। इनकी भारत में स्थिति एक अनुसूचित जनजाति की है। हैजोंग लोगों के मुख्य पांच वंश मिलते हैं। इन्हें हैजोंग भाषा में निकनी कहते हैं। समान वंश में विवाह वर्जित होते हैं। वंश से वंश की संस्कृउति व रीति-रिवाजों में थोडे थोदे अन्तर एवं भिन्नता होती हैं। ये निकनी (वंश) इस प्रकार से हैं:
हैजोंग हिन्दू ही होते हैं और हिन्दू संस्कारों एवं रीति-रिवाजों का पालन करते हैं। इनके हिन्दूकरण का समय ज्ञात नहीं है।  हैजोंग लोगों में जीववाद मी मान्यता होती है। इनके हिन्दू-पूर्व काल के रिवाजों के बारे में कुछ अधिक ज्ञात नहीं है।
हाजोंग लोग
हाजोंग (Hajong) भारतीय उपमहाद्वीप में बसने वाला एक समुदाय है। अधिकांश हाजोंग भारत के पूर्वोत्तर राज्यों में बसते हैं और इनकी छोटी आबादी बांग्लादेश के उत्तरी भाग में भी बसी हुई है। भारत में इस समुदाय को अनुसूचित जनजाति का दर्जा प्राप्त है। हाजोंग अधिकतर हिन्दू धर्म के अनुयायी हैं।
अधिकतर हाजोंग कृषि में लगे हुए हैं और इनमें से अधिकांश चावल की खेती करते हैं।
हाजोंग लोगों के मुख्य पांच वंश हैं। इन्हें हाजोंग भाषा में निकनी कहते हैं। समान वंश में विवाह वर्जित होते हैं। वंश से वंश की संस्कृति व रीति-रिवाजों में थोड़े-थोड़े अन्तर एवं भिन्नता होती हैं। ये निकनी (वंश) इस प्रकार हैं:हाजोंग हिन्दू ही होते हैं और हिन्दू संस्कारों एवं रीति-रिवाजों का पालन करते हैं। इनके हिन्दूकरण का समय ज्ञात नहीं है। हाजोंग लोगों में जीववाद मी मान्यता होती है।
कई हाजोंग का मानना है कि उनका मूल निवास कामरूप के हाजो क्षेत्र में था। "हाजोंग" शब्द का अर्थ "हाजो की संतान" बताया जाता है।
बियाटे भाषा
बियाटे (Biete या Biate) भारत के पूर्वोत्तर भाग में बोली जाने वाली एक कुकी-चिन भाषा है। इसके बोलने वाले लोगों को बियाटे ही बोला जाता है। यह मेघालय, असम, मिज़ोरम, मणिपुर और त्रिपुरा में बोली जाती हैं।
बियाटे भाषा निम्न स्थानों में बोली जाती है:
काल समीकरण
काल समीकरण (equation of time) दो प्रकार के सौर कालों के अन्तर को पारिभाषित करता है। यहाँ 'समीकरण' का अर्थ 'समयान्तर को समाप्त करने' के अर्थ में है जो मध्ययुग में किया जाता था।
डेनियल क्रिश्चियन
डेनियल ट्रेवर डे क्रिश्चियन (जन; ४ मई १९८३ कैंपरडाउन, न्यू साउथ वेल्स) एक ऑस्ट्रेलियाई क्रिकेट खिलाड़ी है जो वर्तमान में ऑस्ट्रेलिया और विक्टोरिया के लिए खेलते है। क्रिश्चियन को एक शक्तिशाली हिटर के रूप में जाना जाता है, और मध्यम गति से गेंदबाजी भी करते है , क्रिकइन्फो के पीटर इंग्लिश ने उन्हें "प्राकृतिक ऑलराउंडर" के रूप में वर्णित किया है। उनका ये २०१८ इंडियन प्रीमियर लीग में दिल्ली डेयरडेविल्स के लिए खेले।
क्राइस्ट चर्च, बारबाडोस
क्राइस्ट चर्च बारबाडोस का एक शहर है। इस शहर को स्वतंत्रता नवम्बर 30, 1966 को मिली थी जबकि २०१० की जनगणना के अनुसार यहाँ की जनसंख्या 54,336 है।
चीनी कालदर्शक
चीनी कालदर्शक (official Chinese name: "Rural Calendar" (), alternately "Former Calendar" (), "Traditional Calendar" (), or "Lunar Calendar" ()) एक चान्द्रसौर कालदर्शक (lunisolar calendar) है जिसमें वार, मास और वर्ष की जानकारी खगोलीय परिघटनाओं के आधार पर दी गयी होती है। सबसे पहले इसका विकास किन राजवंश के समय में हुआ था।
ऊष्मा विकिरण
किसी पदार्थ के अन्दर स्थित आवेशित कणों के ऊष्मीय गरि के परिणामस्वरूप जो विद्युतचुम्बकीय तरंगें उत्पन्न होतीं हैं उन्हें ऊष्मीय विकिरण (Thermal radiation) कहते हैं। प्रत्येक पदार्थ जो परम शून्य से अधिक ताप पर है, वह ऊष्मा का विकिरण करता है।
केदारदत्त जोशी
पण्डित केदार दत्त जोशी (१९१५ -- ) हिन्दी एवं संस्कृत के लेखक, सम्पादक एवं टीकाकार थे। उन्होने खगोल एवं ज्योतिष से सम्बन्धित अनेक संस्कृत ग्रन्थों की हिन्दी टीका लिखी है। वे काशी हिन्दू विश्वविद्यालय के प्राच्य विद्या एवं धर्म विज्ञान संकाय में ज्योतिष के प्राचार्य थे।
उत्तराखण्ड के अल्मोड़ा जनपद के जुनायल ग्राम के ज्योतिर्विद पण्डित हरिदत्त जोशी के पुत्र पण्डित केदार दत्त जोशी काशी में अध्ययन के लिए १९२६ में आये। कुछ वर्षों के बाद १९३८ में मदन मोहन मालवीय ने इनकी विद्वता को देखकर काशी हिन्दू विश्वविद्यालय के प्राच्य विद्या एवं धर्म विज्ञान संकाय में ज्योतिष को पढ़ाने के लिए नियुक्त किया। ज्योतिष में कुण्डली, ग्रह नक्षत्रों चाल, सूर्य ग्रहण, चन्द्र ग्रहण के लगने से पड़ने वाले प्रभावों का आकलन ज्योतिष के जरिये बड़ी सरलता से करते थे। इन्हेंने ज्योतिष के सम्यक ज्ञान के आधार पर इस विषय से सम्बन्धित कई पुस्तकों का संपादन, टीका और अनुवाद लिखा।
गटका
गतका एक सिक्खों की पारंपरिक युद्धक कला है। वर्तमान में भी सिक्खों के धार्मिक उत्सवों में इस कला का शस्त्र संचालन प्रदर्शन किया जाता है।
गतका शब्द के जन्मदाता सिक्खों के छठे गुरु श्री हर गोविन्द साहिब (1606-1644) जी को ही माना जाता है।
गोलान पहाड़ियाँ
गोलान पहाड़ियाँ या गोलान हाइट्स: ( ) मध्य पूर्व के लेवेंत में एक विवादित क्षेत्र है , यह लगभग 1,800 वर्ग किलोमीटर (690 वर्ग मील) फैला हुआ है। गोलान पहाड़ियाँ के रूप में परिभाषित क्षेत्र विषय के बीच भिन्न है: भूगर्भीय और जीवविज्ञान क्षेत्र के रूप में, गोलान हाइट्स दक्षिण में यर्मोक नदी से घिरा एक बेसाल्टिक पठार है, पश्चिम में गलील सागर और हुला घाटी, उत्तर में माउंट हर्मन के साथ एंटी-लेबनान और पूर्व में वादी रक्कड़ और भूगर्भीय क्षेत्र के रूप में, गोलान हाइट्स सीरिया से 1981 ईस्वी में युद्ध तथा छह दिवसीय युद्ध के दौरान इज़राइल द्वारा कब्जा कर लिया गया था जो वर्तमान में भी कब्जा है लेकिन, अंतर्राष्ट्रीय समुदाय इजरायली दावों को क्षेत्र के शीर्षक के लिए खारिज कर देता है।. और इसे सर्वोच्च सीरियाई क्षेत्र के रूप में मानता है।
सीरियाई गृहयुद्ध की शुरुआत के बाद, पूर्वी गोलान पहाड़ियाँ सीरियाई अरब सेना और सीरियाई विपक्षी इस्लामवादी गुटों और अल-नुसर फ्रंट और आईएसआईएस से जुड़े आतंकवादियों के विद्रोही गुटों के बीच लगातार लड़ाई का एक दृश्य बन गया है।
अरबी नाम जौलान और जोलान (अरबी: جولان) हैं। बाइबिल में, बालन में स्थित शोल शहर के रूप में गोलन का उल्लेख किया गया है: व्यवस्थाविवरण 4:43, यहोशू 20: 8, 1 इतिहास 6:71। 19वीं शताब्दी के लेखकों ने "गोलन" (हिब्रू: गुलान) शब्द का अर्थ घिरा हुआ है।.
गोलान हाइट्स इजरायल, लेबनान और जॉर्डन देशो है सीमा है । इज़राइल के मुताबिक, उसने 1,150 वर्ग किलोमीटर (440 वर्ग मील) पर कब्जा कर लिया है। सीरिया के मुताबिक गोलान हाइट्स 1,860 वर्ग किलोमीटर (718 वर्ग मील) का आकलन करता है, जिसमें से 1,500 किमी 2 (580 वर्ग मील) इज़राइल द्वारा कब्जा कर लिया जाता है। सीआईए के अनुसार, इज़राइल में 1,300 वर्ग किलोमीटर (500 वर्ग मील) है।.
यह क्षेत्र पहाड़ी और ऊंचा है, जो जॉर्डन रिफ्ट घाटी को दिखाता है जिसमें गलील सागर और जॉर्डन नदी शामिल है, और यह 2,743.2 मीटर (9, 000 फीट) लंबा माउंट हर्मन का प्रभुत्व है। पठार की औसत ऊंचाई 1000 मीटर (3,300 फीट) है और कुल क्षेत्रफल 1,800 वर्ग किलोमीटर (6 9 0 वर्ग मील) है, और सीरिया और इज़राइली-आयोजित क्षेत्र के बीच की सीमा को झुकाता है।.
जून 1967 में छह दिवसीय युद्ध के बाद इजरायली सेना ने 9-10 जून को सीरिया के गोलान हाइट्स पर कब्जा कर लिया। युद्ध के परिणामस्वरूप इजरायल के नियंत्रण में आने वाले क्षेत्र में दो भूगर्भीय विशिष्ट क्षेत्र हैं: गोलन हाइट्स उच्च, 1,070 वर्ग किलोमीटर (410 वर्ग मील) की सतह के साथ, और माउंट की ढलानों के साथ। 100 वर्ग किलोमीटर (39 वर्ग मील) की सतह के साथ हर्मन रेंज। नई युद्धविराम लाइन को बैंगनी रेखा नाम दिया गया था। युद्ध में, इजरायल ने 115 लोगों को खो दिया, और 306 घायल हो गए। अनुमानित 2,500 सीरियाई मारे गए, जबकि 5000 घायल हो गए।
1 9 जून 1967 को, इज़राइली कैबिनेट ने शांति समझौते के बदले में गोलन को सीरिया को वापस करने के लिए वोट दिया, हालांकि 1 सितंबर 1967 के खर्तौम संकल्प के बाद इसे खारिज कर दिया गया।.
1970 के दशक में, इजरायल के राजनेता यिगल एलन ने एलन प्लान के हिस्से के रूप में प्रस्तावित किया था कि इजरायल के आयोजित गोलान हाइट्स समेत सीरिया के कुनेत्र्रा गवर्नर में एक ड्रुज़ राज्य स्थापित किया जाएगा। एलोन की मृत्यु 1980 में हुई थी और उनकी योजना कभी भी पूरी नहीं हुई थी।.
सहकारक (जैवरसायन)
सहकारक (cofactor) एक ऐसा धातु आयन या ग़ैर-प्रोटीन रासायनिक यौगिक होता है जिसकी उपस्थिति किसी प्रकिण्व (ऍन्ज़ाइम, enzyme) के कार्य के लिए आवश्यक हो। सहकारक जैवरसायनिक प्रक्रियाओं में सहायक यौगिकों की भूमिका अदा करते हैं। सहकारक या तो अकार्बनिक आयन होते हैं या फिर विटामिन और अन्य पोषक तत्वों से बनाए जाने वाले कार्बनिक यौगिक होते हैं। इस द्वितीय श्रेणी के रसायन सहप्रकिण्व (कोऍन्ज़ाइम, coenzyme) भी कहलाते हैं।
खाद्य योगज
खाद्य योगज (feed additive) वह पदार्थ होते हैं जो खाद्य वस्तुओं में सुवास (स्वाद), रूप, रंग, गंध या अन्य किसी गुण को सुरक्षित रखने या बढ़ाने के लिए डाले जाते हैं। कुछ योगज खाने में शताब्दियों से डाले जा रहे हैं, जैसे कि सिरका, नमक, चीनी, इत्यादि। आधुनिक काल में सल्फर डाइऑक्साइड डालकर खाने को अपघटन से बचाया जाता है।
अन्तर-प्रान्तीय चैम्पियनशिप 2018
2018 इंटर-प्रांतीय चैम्पियनशिप इंटर-प्रांतीय चैम्पियनशिप का छठा संस्करण है, जो आयरलैंड में खेली जाने वाली प्रथम श्रेणी की क्रिकेट प्रतियोगिता है। यह 1 मई से 6 सितंबर 2018 तक आयोजित होने वाला है। यह प्रथम श्रेणी की स्थिति के साथ खेला जाने वाला प्रतियोगिता का दूसरा संस्करण है। लीनस्टर लाइटनिंग मौजूदा चैंपियन हैं। उद्घाटन स्थिरता के लिए स्थल, मूल रूप से ओक हिल क्रिकेट क्लब ग्राउंड में होने वाला है, खराब मौसम के कारण पेमब्रोक क्रिकेट क्लब में स्थानांतरित हो गया था।
11 मई 2018 को पाकिस्तान के खिलाफ खेले जाने वाले आयरलैंड के पहले टेस्ट मैच से पहले, आयरलैंड के अंतरराष्ट्रीय खिलाड़ियों के सत्रह ने टूर्नामेंट के शुरुआती मुकाबले में हिस्सा लिया।
रॉयल लंदन वनडे कप 2018
2018 रॉयल लंदन वनडे कप टूर्नामेंट एक सीमित ओवर क्रिकेट प्रतियोगिता है जो इंग्लैंड और वेल्स में 2018 घरेलू क्रिकेट सत्र का हिस्सा बनती है। मैच प्रति 50 ओवर से अधिक प्रतियोगिता में होंगे और लिस्ट ए क्रिकेट की स्थिति होगी। सभी अठारह प्रथम श्रेणी के काउंटी टूर्नामेंट में प्रतिस्पर्धा करते हैं जो 30 जून को लॉर्ड्स में अंतिम स्थान के साथ मई के मध्य से चलेगी। 2017 फाइनल में सरे को हराकर नॉटिंघमशायर टूर्नामेंट के मौजूदा चैंपियन हैं।
प्रतिस्पर्धा में उत्तर-दक्षिण भौगोलिक विभाजन के आधार पर नौ टीमों के दो समूह शामिल हैं। प्रत्येक टीम ग्रुप स्टेज के दौरान आठ मैचों में खेलेंगे, एक बार अपने समूह के हर दूसरे सदस्य को खेलेंगे। प्रत्येक काउंटी द्वारा घर के स्थानों पर चार मैच खेले जाते हैं। समूह चरण मई के मध्य से लेकर जून की शुरुआत तक होता है, जिसमें समूह विजेता सीधे सेमीफाइनल में आगे बढ़ते हैं और दूसरे समूह की दूसरी टीम की टीम के खिलाफ क्वार्टर फाइनल में दूसरी और तीसरी टीमों की टीम विजेता सेमीफाइनल मैचों में से एक के लिए प्रगति कर रहा है।
प्रत्येक समूह के विजेता सीधे सेमीफाइनल में आगे बढ़े और दूसरे और तीसरे स्थान पर टीमों ने क्वार्टर फाइनल में दूसरे समूह की टीम के खिलाफ प्ले-ऑफ मैच खेलना शुरू किया। प्रत्येक क्वार्टर फाइनल के विजेता सेमीफाइनल में समूह विजेताओं में से एक खेला। फाइनल 30 जून 2018 को लॉर्ड्स क्रिकेट मैदान में होगा।
जी॰ परमेश्वर
परमेश्वर गंगाधरैया (जन्म 6 अगस्त 1951), जो कि जी॰ परमेश्वर के नाम से भी जाने जाते हैं, एक भारतीय राजनीतिज्ञ हैं जो कि कर्नाटक के आठवें तथा वर्तमान उपमुख्यमंत्री हैं। वर्तमान में वे कर्नाटक प्रदेश कांग्रेस समिति के अध्यक्ष भी हैं। वे 2015 से 2017 के मध्य कर्नाटक के गृह मंत्री भी रह चुके हैं। वे बौद्ध धर्म एवं दर्शन के अनुयायी हैं।
चेंगदू जे-10
चेंगदू जे-10 (Chengdu J-10) (नाटो रिपोर्टिंग नाम: फायरबर्ड) एक हल्का बहुउपयोगी लड़ाकू विमान है जो सभी मौसम में संचालन के लिए सक्षम है। इसे डेल्टा विंग और कैनर्ड डिज़ाइन के साथ कॉन्फ़िगर किया गया है। यह फ्लाई-बाय-वायर उड़ान नियंत्रण के लिए भी सक्षम है। और इसका उत्पादन चीनी वायुसेना के लिए चीन की चेंगदू विमान निगम ने किया हैं।
चेंगदू जे-9
चेंगदू जे-9 (Chengdu J-9) एक चीनी इंटरसेप्टर विमान को दिया गया एक पदनाम था जो अपने प्रारंभिक अध्ययन से आगे नहीं बड़ पाया था। चेंगदू जे-9 परियोजना को शेनयांग जे-8 के कारण रद्द कर दी गई थी, जो 1960 और 1970 के सीमित चीनी विमानन उद्योग के लिए एक सुरक्षित तकनीकी शर्त थी। जो 1960 और 1970 के सीमित चीनी विमानन उद्योग के लिए एक सुरक्षित तकनीकी थी।
शियान जेएच-7
शियान जेएच-7 (Xian JH-7) नाटो रिपोर्टिंग नाम फ्लॉन्डर चीनी नौसेना और चीनी वायुसेना में सेवा कर रहा दो सीट और दो-इंजन वाला बमवर्षक लड़ाकू विमान है। इस विमान का मुख्य ठेकेदार शियान विमान उद्योग निगम हैं। पहले जेएच-7 को मूल्यांकन के लिए 1990 के दशक के मध्य में चीनी नौसेना को वितरित किया गया था। 2004 में बेहतर जेएच-7ए ने चीनी नौसेना में सेवा आरंभ कर दी।
मुहम्मद के नाम और ख़िताब
मुहम्मद के नाम और शीर्षक: परम्परा (हदीस) के मुताबिक, इस्लाम में पैगम्बर मुहम्मद सल्लल्लाहु अलैहि वसल्लम के कम से कम 99 नाम है, जिन्हें "अस्मा अन- नबी " (अरबी: اسماء النبي , "Asmāʾ an-Nabī") के रूप में जाना जाता हैं|  A
हज़रत मुहम्मद सल्लल्लाहु अलैैहि वसल्लम को अक्सर प्रशंसा के निम्लिखित शीर्षको के साथ संदर्भित किया जाता है : उन्हें इन नामों से भी जाना जाता है:इस्लामी पैगम्बर मुहम्मद सहाब का उल्लेख करते समय, मुस्लिम लोगों द्वारा सल्लल्लाहु अलैैहि वसल्लम (अरबी: صلى الله عليه وسلم) का उपयोग किया जाता हैं, हलांकि इसके बजाय " "उन पर शांति हो" " या " "उन पर अमन कायम रहे" " भी इस्तेमाल किए जाते हैं | अरबी वाक्यांश को संक्षेप मे "स.अ.व " लिखा जाता है, परंतु कुछ इस्लामी विद्वानो ने वाक्यांश को संक्षेप में कर
ने के अभ्यास से असहमतिb
मदीना
फ़ातिमा
हुसैन इब्न अली
हसन इब्न अली
करिश्मा कपूर की फ़िल्में
करिश्मा कपूर भारतीय फिल्म जगत की जानी-मानी अभिनेत्री है जो हिन्दी फिल्मों में दिखाई दी हैं। उन्होंने 1991 में रूमानी फिल्म "प्रेम कैदी" के साथ सत्रह वर्ष की उम्र में अपने अभिनय की शुरुआत की। 1992-1996 के बीच; वह नाट्य फिल्म "जिगर" (1992), "अनाड़ी" (1993), "राजा बाबू" और "सुहाग" (1994), हास्य फिल्में "गोपी किशन" (1994), "कुली नं॰ 1" (1995) और "साजन चले ससुराल" और एक्शन थ्रिलर "जीत" (1996), जिसमें उनकी सलमान खान और सनी देओल के साथ जोड़ी बनाई गई थी, समेत कई सफल फिल्मों में शामिल रही। व्यावसायिक रूप से सफल फिल्मों में भाग लेने के बावजूद, पुरुष-वर्चस्व वाली फिल्मों में प्रेमिका के छोटे किरदारों को निभाने के लिए उनकी आलोचना की गई।
करिश्मा ने फिर खुद को आमिर खान की सह-अभिनीत रूमानी नाट्य फिल्म "राजा हिन्दुस्तानी" (1996) के साथ बॉलीवुड की अग्रणी अभिनेत्री के रूप में स्थापित किया। इस फिल्म से उन्हें आलोचकों से प्रशंसा प्राप्त हुई और सर्वश्रेष्ठ अभिनेत्री के लिए फिल्मफेयर पुरस्कार उन्होंने अर्जित किया। अगले वर्ष, उन्हें यश राज की उत्पादित संगीतमय रूमानी फिल्म "दिल तो पागल है" में शाहरुख खान के विपरीत अड़ियल नर्तकी चित्रित करने के लिए सर्वश्रेष्ठ सहायक अभिनेत्री के लिए राष्ट्रीय फिल्म पुरस्कार और फिल्मफेयर पुरस्कार मिला। इसके बाद, उन्होंने कई वर्षों तक ब्लॉकबस्टर फिल्मों में प्रमुख भूमिका निभाई, जिनमें हास्य फिल्में "हीरो नं॰ 1" (1997) और "बीवी नं॰ 1" (1999), पारिवारिक नाट्य फिल्म "हम साथ-साथ हैं" (1999), और हास्य प्रेमकहानी फिल्म "दुल्हन हम ले जायेंगे" (2000) शामिल हैं। आतंकवाद पर आधारित नाट्य फिल्म "फिज़ा" (2000) में ऋतिक रोशन के चरित्र की एक भ्रमित बहन के उनके प्रशंसनीय प्रदर्शन ने उन्हें सर्वश्रेष्ठ अभिनेत्री के लिए फिल्मफेयर आलोचकों का पुरस्कार जिताया। अगले वर्ष, उन्होंने जीवनी फिल्म "ज़ुबैदा" (2001) में वास्तविक जीवन की अभिनेत्री जुबेदा बेगम को चित्रित किया, जिससे उन्होंने फिल्मफेयर में दूसरा सर्वश्रेष्ठ अभिनेत्री पुरस्कार अर्जित किया। बाद में 2002 में, उन्होंने परेशान बहु को नाट्य फिल्म "शक्ति: दि पावर" में चित्रित किया।
2003 में, करिश्मा ने व्यवसायी संजय कपूर से विवाह किया और फिल्मों से अवकाश ले लिया, हालांकि वह सहारा वन की टेलीविज़न श्रृंखला "करिश्मा - द मिरक्लेस ऑफ़ डेस्टिनी" (2003-2004) में दिखाई दीं और इस समय के दौरान हस्तियों के नृत्य शो "नच बलिए" (2008-2009) सहित विभिन्न रियलिटी शो में प्रतिभा जज (judge) का कार्य किया। 2011 में, उन्होंने एक्शन थ्रिलर "बॉडीगार्ड" में छाया की भूमिका के लिए अपनी आवाज प्रदान की, जो कि सबसे ज्यादा कमाई करने वाली बॉलीवुड फिल्मों में से एक है। उन्होंने नाट्य फिल्म "डेंजरस इश्क" (2012) के साथ फिल्मों में वापसी की- जिसमें उन्होंने चार अलग-अलग शताब्दियों से चार अलग-अलग किरदार निभाए। फिल्म और उनके प्रदर्शन को मिश्रित समीक्षाएं मिलीं। डेंजरस इश्क के जारी होने के बाद, उन्होंने फिर से फिल्मों से अवकाश लिया।
शारंग धनुष
शारंग, भगवान विष्णु के धनुष का नाम है। विष्णु के अन्य अस्त्र-शस्त्रों में सुदर्शन चक्र, नारायणास्त्र, वैष्णवास्त्र, कौमोदकी व नंदक तलवार सम्मिलित हैं।
यह धनुष, भगवान शिव के धनुष पिनाक के साथ, विश्वव्यापी वास्तुकलाकार और अस्त्र-शस्त्रों के निर्माता विश्वकर्मा द्वारा तैयार किया गया था। एक बार, भगवान ब्रह्मा जानना चाहते थे कि उन दोनों में से बेहतर तीरंदाज कौन है, विष्णु या शिव। तब ब्रह्मा ने दोनों के बीच झगड़ा पैदा किया, जिसके कारण एक भयानक द्वंद्वयुद्ध हुआ। उनके इस युद्ध के कारण पूरे ब्रह्मांड का संतुलन बिगड़ गया। लेकिन जल्द ही विष्णु ने अपने बाणों से शिव को पराजित किया। ब्रह्मा के साथ अन्य सभी देवताओं ने उन दोनों से युद्ध को रोकने के लिए आग्रह किया और विष्णु को विजेता घोषित किया क्योंकि वह शिव को पराजित करने में सक्षम थे। क्रोधित भगवान शिव ने अपने धनुष पिनाक को एक राजा को दे दिया, जो सीता के पिता राजा जनक के पूर्वज थे। भगवान विष्णु ने भी ऐसा करने का निर्णय किया, और ऋषि ऋचिक को अपना धनुष शारंग दे दिया।
समय के साथ, शारंग, भगवान विष्णु के अवतार और ऋषि ऋचिक के पौत्र परशुराम को प्राप्त हुआ। परशुराम ने अपने जीवन के उद्देश्य को पूरा करने के पश्चात, विष्णु के अवतार भगवान राम को शारंग दे दिया। राम ने इसका प्रयोग किया और इसे जलमण्डल के देवता वरुण को दिया। महाभारत में, वरुण ने शारंग को खांडव-दहन के दौरान भगवान कृष्ण (विष्णु के अवतार) को दे दिया। गोलोक धाम में वापिस जाने के पहले , श्रीकृष्ण ने इस धनुष को महासागर में फेंककर वरुण को वापस लौटा दिया।
विष्णु के बाईसवें अवतार श्रीकृष्ण और रहस्यमय शक्तियों के राक्षस शल्व के बीच एक द्वंद्वयुद्ध के दौरान शारंग प्रकट होता है। शल्व ने श्रीकृष्ण के बाएं हाथ पर हमला किया जिससे श्रीकृष्ण के हाथों से शारंग छूट गया। बाद में, श्रीकृष्ण ने सुदर्शन चक्र से शल्व के सिर को धड़ से अलग कर दिया।
एक अन्य कथा के अनुसार, जब जनक ने घोषणा की कि जो भी देवी सीता से विवाह करना चाहता है उसे पिनाक नामक दिव्य धनुष उठाना होगा और इसकी प्रत्यंचा चढ़ानी होगी। अयोध्या के राजकुमार श्रीराम ने ही यह धनुष प्रत्यंचित किया और देवी सीता से विवाह किया। विवाह के बाद जब उनके पिता दशरथ श्रीराम के साथ अयोध्या लौट रहे थे, श्रीपरशुराम ने उनके मार्ग को रोका और अपने गुरु शिव के धनुष पिनाक को तोड़ने के लिए राम को चुनौती दी। श्रीराम ने धनुष को भंग कर दिया । इस पर दशरथ ने ऋषि श्रीपरशुराम से उसे क्षमा करने के लिए प्रार्थना की लेकिन श्रीपरशुराम और भी क्रोधित हुए और उन्होने श्रीविष्णु के धनुष शारंग को लिया और श्रीराम से धनुष को बांधने और उसके साथ एक द्वंद्वयुद्ध लड़ने के लिए कहा। श्रीराम ने श्रीविष्णु के धनुष शारंग को लिया, इसे बाँधा, इसमें एक बाण लगाया और उस बाण को श्रीपरशुराम की ओर इंगित किया। तब श्रीराम ने श्रीपरशुराम से पूछा कि वह तीर का लक्ष्य क्या देंगे। इस पर, श्रीपरशुराम स्वयं को अपनी रहस्यमय ऊर्जा से रहित मानते हैं। वह महसूस करते हैं कि श्रीराम श्रीविष्णु का ही अवतार हैं।
एलिवेब
एलिवेब () को पहला वेब सर्च इंजन माना जाता है, क्योंकि इसके पूर्व के सर्च इंजनों ने या तो विभिन्न उद्देश्यों (द वॉडरर, गोफर) से बने थे या वस्तुतः केवल इंडेक्सर (आर्ची, वेरोनिका तथा जगहेड) थे।
नवम्बर 1993 में इसकी माॅर्टिन कोस्टर ने नेक्सर में काम करने के दौरान घोषणा की तथा मई 1994 में इसे सर्न, जेनेवा में वर्ल्ड वाइड वेब पर आयोजित प्रथम अन्तरराष्ट्रीय सम्मलेन में पेश किया। एलिवेब कुछ महीनों तक वेबक्रॉलर का पूर्वकालीन था।
एलिवेब अपने प्रयोक्ताओं को इंडेक्स फ़ाइल का स्थान सब्मिट करने की अनुमति देता था, जिससे वेबपेज को शामिल करने तथा प्रयोक्ता-लिखित पृष्ठ विवरण तथा कीवर्ड जोड़ने में सर्च इंजन सक्षम हो जाता था। इसके कारण वेबमास्टरों को शब्द परिभाषित करने की शक्ति मिल जाती थी, जिससे प्रयोक्ता आसानी उनके पृष्ठों तक पहुँच जाते थे। ये उन बॉट की स्थापना (द वॉडरर, जम्पस्टेशन) को भी टाल देते थे जो बैंडविड्थ प्रयोग करते थे। कुछ लोगों के साइट सब्मिट करने के अलावा, एलिवेब का प्रयोग बड़े स्तर पर नहीं होता था।
माॅर्टिन कोस्टर, जो रोबोट्स एक्सक्लुसन स्टैंडर्ड के भी सहायक निर्माता थे, ने एलिवेब की पृष्ठभूमि तथा उद्देश्यों को कार्यप्रणाली व ढाँचे के साथ विस्तार से कागज पर सर्न में प्रस्तुत किया था।
हालाँकि कोस्टर उस व्यावसायिक वेबसाइट के साथ नहीं जुड़े थे जो एलिवेब नाम का प्रयोग करती थी।
मालगुडी की कहानियाँ
मालगुडी की कहानियाँ () अंग्रेजी साहित्य के भारतीय लेखक आर के नारायण द्वारा लिखित एक कहानी संग्रह है। इस कहानी संग्रह को देश एवं विदेशों में अत्यधिक प्रसिद्धि मिल चुकी है। इन कहानियों पर आधारित एक धारावाहिक मालगुडी डेज़ का प्रदर्शन भी दूरदर्शन पर हो चुका है।
लेखक ने इस संग्रह की कहानियों की रचना एक काल्पनिक शहर मालगुडी को आधार बनाकर की हैं। मालगुडी को प्रायः दक्षिण भारत का एक काल्पनिक कस्बा माना जाता है; परंतु स्वयं लेखक के कथनानुसार "अगर मैं कहूँ कि मालगुडी दक्षिण भारत में एक कस्बा है तो यह भी अधूरी सच्चाई होगी, क्योंकि मालगुडी के लक्षण दुनिया में हर जगह मिल जाएँगे।"
इस कहानी संग्रह में कुल 32 कहानियाँ संकलित हैं, जिनके नाम इस प्रकार हैं :-